குரல் வழிக் கட்டளைகளைத் தட்டச்சு செய்ய உதவும் கூகுள் நிறுவனத்தின் ஜிபோர்ட் (GBoard), செயலியில் தமிழ் சேர்க்கப்பட்ட பிறகு தமிழ் ஆர்வலர்களிடையே மிகுந்த வரவேற்பைப் பெற்றுள்ளது. இந்த வசதியைச் செயல்படுத்த ஜிபோர்ட் செயலியைப் பிளே ஸ்டோரிலிருந்து பதிவிறக்கம் செய்து நிறுவவும். அடுத்து போனின் செட்டிங்ஸ் சென்று அதில் Language & Input என்பதைத் தேர்வு செய்யவும். Keyboard & Input Methods என்ற பகுதியில் GBoard என்பதைத் தேர்வு செய்து நுழையவும். அதில் Voice input என்பதைத் தேர்வு செய்து மொழிகள் பிரிவில் தமிழ் (இந்தியா) என்பதைத் தேர்வு செய்யவும். இனி குறுஞ்செய்தி, வாட்ஸ்அப் போன்ற செயலிகளில் தட்டச்சு செய்வதற்கு பதிலாக மைக் பட்டனை அழுத்திப் பேசினால் போதும். உங்கள் குரலை எழுத்தாகத் தட்டச்சு செய்து தரும்.